《古诗》
宋代·庞谦孺

处身乾坤中，适意乃其常。
贫贱亦天然，尤怨徒自伤。
平生曲命薄，守已岂不良。
量分稍过差，神理翻百殃。
荀无济世具，希进未免狂。
鄙哉绵上人，远迹空潜藏。
市朝车马喧，不碍松菊芳。
何妨著衣冠，用舍姑逢场。
傥无侥倖心，世亦不见戕。

作者简介：庞谦孺（一一一七～一一六七），字祐甫，晚号白蘋老人，单州（今山东单县）人，寓居吴兴。高宗绍兴十年（一一四○），以季父恩为将仕郎。历泰州海陵尉，两浙西路提点刑狱司干办公事，江南东路转运司干办公事，镇江府观察推官。孝宗乾道三年（一一六七）权监饶州景德镇，寻卒，年五十一。有《白蘋文稿》十卷，已佚。事见《南涧甲乙稿》卷二二《祐甫墓志铭》。今录诗三十四首。